CELEX: 62018CA0252
Language: hu
Date: 2020-02-13 00:00:00
Title: C-252/18. P. sz. ügy: A Bíróság (kilencedik tanács) 2020. február 13-i ítélete – Görög Köztársaság kontra Európai Bizottság, Spanyol Királyság (Fellebbezés – Az Európai Mezőgazdasági Orientációs és Garanciaalap (EMOGA) Garanciarészlege, Európai Mezőgazdasági Garanciaalap (EMGA) és Európai Mezőgazdasági Vidékfejlesztési Alap (EMVA) – Az európai uniós finanszírozásból kizárt kiadások – A Görög Köztársaság által teljesített kiadások – 1782/2003/EK rendelet – 796/2004/EK rendelet – Területalapú támogatási program – Az „állandó legelő” fogalma – Pénzügyi átalánykorrekciók)

30.3.2020   
            
            
               HU
            
            
               Az Európai Unió Hivatalos Lapja
            
            
               C 103/2
            
         
      A Bíróság (kilencedik tanács) 2020. február 13-i ítélete – Görög Köztársaság kontra Európai Bizottság, Spanyol Királyság
      (C-252/18. P. sz. ügy) (1)
      
      (Fellebbezés - Az Európai Mezőgazdasági Orientációs és Garanciaalap (EMOGA) Garanciarészlege, Európai Mezőgazdasági Garanciaalap (EMGA) és Európai Mezőgazdasági Vidékfejlesztési Alap (EMVA) - Az európai uniós finanszírozásból kizárt kiadások - A Görög Köztársaság által teljesített kiadások - 1782/2003/EK rendelet - 796/2004/EK rendelet - Területalapú támogatási program - Az „állandó legelő” fogalma - Pénzügyi átalánykorrekciók)
      (2020/C 103/02)
      Az eljárás nyelve: görög
      
         Felek
      
      
         Fellebbező: Görög Köztársaság (képviselők: G. Kanellopoulos, E. Leftheriotou, A. Vasilopoulou és E. Chroni meghatalmazottak)
      
         A többi fél az eljárásban: Európai Bizottság (képviselők: D. Triantafyllou és A. Sauka meghatalmazottak), Spanyol Királyság (képviselő: S. Jiménez García, meghatalmazott)
      
         Rendelkező rész
      
      
                  1)
               
               
                  A Bíróság hatályon kívül helyezi az Európai Unió Törvényszéke 2018. február 1-jei Görögország kontra Bizottság ítélete (T-506/15, nem tették közzé, EU:T:2018:53) rendelkező részének 1 és 2. pontját, amelyekben a Törvényszék egyrészt elutasította a Görög Köztársaság keresetét, amely az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2015. június 22-i (EU) 2015/1119 bizottsági végrehajtási határozatban a 2009–2011. igénylési évek tekintetében az állandó legelők meghatározásának és ellenőrzésének hiányosságai jogcímén előírt 25 %-os átalánykorrekcióra vonatkozott, másrészt a költségekről határozott.
               
            
                  2)
               
               
                  A Bíróság a fellebbezést ezt meghaladó részében elutasítja.
               
            
                  3)
               
               
                  A Bíróság megsemmisíti a 2015/1119 végrehajtási határozatot abban a részében, amelyben az a 2009–2011. igénylési évek tekintetében az állandó legelők meghatározásának és ellenőrzésének hiányosságai jogcímén a területalapú támogatásokra alkalmazott 25 %-os pénzügyi átalánykorrekciót ír elő.
               
            
                  4)
               
               
                  A Görög Köztársaság és az Európai Bizottság maguk viselik az elsőfokú és a fellebbezési eljárásban felmerült saját költségeiket.
               
            
                  5)
               
               
                  A Spanyol Királyság maga viseli az elsőfokú és a fellebbezési eljárásban felmerült saját költségeit.
               
            
         (1)  HL C 190., 2018.6.4.